**Západná oblasť Slovenského zväzu orientačných športov**

**TJ Slávia Farmaceut Bratislava**

**PROTOKOL**

**pretekov 3.kolo oblastného rebríčka 2017 Západnej oblasti SZOŠ**

**Preteky vo večernom orientačnom behu**

**ORGANIZÁTOR:** Západná oblasť Slovenského zväzu orientačných športov

**TECHNICKÉ ZABEZPEČENIE**: TJ Farmaceut Bratislava

**TERMÍN:** 17.2.2017 (piatok)

**KLASIFIKÁCIA:** Preteky jednotlivcov vo večernom orientačnom behu

**KATEGÓRIE:** M/W-10, M/W-12, M/W-14, M/W-16, M/W-18, M/W 19-, M/W 40-, M/W 55-

Kategórie pre verejnosť OPEN a Nábor neboli vypísané, kvôli špecifikám nočného orientačného behu- takmer všetci záujemci o tieto kategórie nakoniec štartovali v svojej kategórii prislúchajúcej veku a pohlaviu.

**CENTRUM PRETEKOV:**

otvorený priestor vedľa križovatky ulíc Sološnícka a Kuklovská (hranica lesných porastov a sídliska). Pre pretekárov bol pripravený stan na prezlečenie a odloženie vecí, po dobehu teplý čaj a domáce koláče. Zhromaždisko bolo osvetlené veľkými halogénovými svetlami.

**MAPA:**

Kráľova hora, veľkosť A4, stav 2015 mierka 1 : 10 000, e=5m / mapa pre orientačné športy podľa normy ISOM 2000, autor Maroš Bukovác

Popisy boli kvôli zvolenej forme preteku (hromadný štart všetkých kategórií s využitím motýlika v kategóriách starších ako M16 a W18 vrátane) pre všetky kategórie iba na mapách.

**OPIS TERÉNU:** Stredná sieť ciest, výskyt terénnych detailov.

Kontrolné stanovištia boli označené lampiónom a reflexným prvkom.

Lesné cesty boli zľadovatené, pretekárom bola odporučená klincovú obuv.

**FUNKCIONÁRI PRETEKOV:**

Riaditeľ pretekov: JUDr. Dušan Hrnčiar

Hlavný rozhodca: Alena Bukovácová

Staviteľ tratí: Maroš Bukovác

Vedúci štartu: Maroš Bukovác

Vedúci cieľa: Ladislav Kasza

**HODNOTENIE PRETEKOV:**

Preteky prebehli za takmer jasného bezveterného počasia bez zrážok, v tomto období príjemného na behanie. Lesné chodníky boli zľadovatené.

Plánovaný čas hromadného štartu nebol dodržaný o 8 minút, pretože veľká skupina pretekárov prišla na zhromaždisko až po plánovanom ukončení prezentácie, vyhlásenie výsledkov už ale prebehlo podľa plánu.

Vyhlásení a odmenení boli všetci víťazi, v kategóriách MW- 10,12,14,16 prví traja.

Diskvalifikovaných bolo 5 pretekárov. Pretekov sa zúčastnilo 41 pretekárov, neboli podané žiadne protesty ani námietky. Žiadny pretekár nebol zranený.

Hlavný rozhodca schválil všetky výsledky v plnom rozsahu.

Riaditeľ pretekov: JUDr. Dušan Hrnčiar

Hlavný rozhodca: Alena Bukovácová